**GOV.SI**

Številka: 1100-13/2019/2194

Datum: 25. 5. 2021

Na podlagi 3. točke prvega odstavka 68. člena v povezavi s tretjim odstavkom 70. člena Zakona o javnih uslužbencih (Uradni list RS, št. 63/07 – UPB3, 65/08, 69/08-ZTFI-A, 69/08-ZZavar-E, 74/09 - Odl. US, 40/12-ZUJF, 158/20 – ZIntPK-C in 203/20 – ZIUPOPDVE) in v skladu s 25. členom Zakona o delovnih razmerjih (Uradni list RS, št. 21/13, 78/13 – popr., 47/15 – ZZSDT, 33/16 – PZ-F, 52/16, 15/17 – odl. US, 22/19 – ZPosS, 81/19 in 203/20 – ZIUPOPDVE) ter 15. členom Zakona o zunanjih zadevah (Uradni list RS, št. 113/03 – uradno prečiščeno besedilo, 20/06 – ZNOMCMO, 76/08, 108/09, 80/10 – ZUTD, 31/15 in 30/18 – ZKZaš) Ministrstvo za zunanje zadeve, Prešernova cesta 25, Ljubljana, objavlja javno objavo za zasedbo prostega uradniškega delovnega mesta:

**Svetovalec - PSEU v Sektorju za mednarodne organizacije (m/ž) (šifra DM 2808)** za določen čas, za čas trajanja posebnega vladnega projekta »Predsedovanje Republike Slovenije Svetu Evropske unije 2021«, in sicer do 31. 3. 2022 ter s polnim delovnim časom.

**Izbrani kandidat bo po opravljenih pripravah razporejen v Stalno predstavništvo Republike Slovenije pri Združenih narodih v New Yorku (v nadaljevanju besedila: MNY), in sicer na delovno mesto DIPLOMAT V ZUNANJI SLUŽBI – PSEU.**

Priprave za delo v MNY bo izbrani kandidat v času zaposlitve opravljal na Ministrstvu za zunanje zadeve (v nadaljevanju besedila: MZZ).

Izbranemu kandidatu se bodo na delovnem mestu svetovalec določile pravice in dolžnosti glede na uradniški naziv svetovalec II. Izbrani kandidat v času razporeditve v MNY ne bo imenovan v diplomatski naziv, mora pa opraviti usposabljanje s področij vsebin diplomatskega izpita. Izbranemu kandidatu se bodo pravice in obveznosti za začasno uporabo diplomatskega naziva za opravljanje nalog v zunanji službi MZZ (MNY) določile v pogodbi o zaposlitvi v skladu s 15. členom Zakona o zunanjih zadevah (ZZZ-1).

Kandidati, ki se bodo prijavili na prosto delovno mesto, morajo izpolnjevati naslednje pogoje:

* najmanj visokošolsko strokovno izobraževanje (prejšnje)/visokošolska strokovna izobrazba (prejšnja) ali visokošolsko strokovno izobraževanje (prva bolonjska stopnja) /visokošolska strokovna izobrazba (prva bolonjska stopnja), visokošolsko univerzitetno izobraževanje (prva bolonjska stopnja)/ visokošolska univerzitetna izobrazba (prva bolonjska stopnja);
* najmanj 7 mesecev delovnih izkušenj;
* višja raven znanja angleškega jezika;
* znanje uradnega jezika;
* državljanstvo Republike Slovenije;
* ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti, in ne smejo biti obsojeni na nepogojno kazen zapora v trajanju več kot šest mesecev;
* zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti;
* nacionalno dovoljenje za dostop do tajnih podatkov stopnje "ZAUPNO" ter dovoljenje za dostop do tajnih podatkov EU stopnje "ZAUPNO" (najkasneje do zasedbe delovnega mesta).

Kandidati morajo za potrebe začasne premestitve v MNY izpolnjevati še naslednje pogoje, ki se preverijo pred sklenitvijo delovnega razmerja kandidata:

* najmanj visokošolsko univerzitetno izobraževanje (prejšnje)/visokošolska univerzitetna izobrazba (prejšnja) ali magistrsko izobraževanje (druga bolonjska stopnja)/magistrska izobrazba (druga bolonjska stopnja);
* znanje angleškega in drugega tujega jezika na višji ravni;
* nacionalno dovoljenje za dostop do tajnih podatkov stopnje "ZAUPNO" ter dovoljenje za dostop do tajnih podatkov EU stopnje "ZAUPNO" (najkasneje do zasedbe delovnega mesta);
* uspešno opravljen test osebnostne primernosti.

Izbrani kandidat mora pred začasno premestitvijo v MNY izpolniti tudi naslednje pogoje:

* uspešno opravljeno usposabljanje s področij vsebin diplomatskega izpita;
* uspešno opravljene priprave in zagovor smernic za delo;
* uspešno opravljen jezikovni preizkus, v kolikor je ustrezno dokazilo starejše od treh let.

Želena so tudi naslednja znanja in sposobnosti:

* znanje dela z računalnikom;
* komunikacijske veščine;
* sposobnost organiziranja.

Znanje angleškega in drugega tujega jezika na višji ravni kandidat dokazuje:

- s potrdilom o aktivnem znanju jezika (zlasti s potrdilom o opravljeni maturi, opravljenem izpitu Državnega izpitnega centra na višji ravni, potrdilom o opravljenem mednarodnem izpitu oziroma certifikatu najmanj na ravni Sveta Evrope B2, ipd.), ki ni starejše od deset let;

- z dokazilom, da se je oseba šolala v tujem jeziku (pridobila stopnjo izobrazbe: osnovno, srednjo, dodiplomsko ali podiplomsko) v državi, v kateri je to materni jezik, če od zaključka šolanja ni preteklo več kot deset let;

- z dokazilom, da je oseba vsaj šest mesecev opravljala delo visokošolske zahtevnosti v tujini v tujem jeziku, če od opravljanja dela ni preteklo več kot deset let;

- z uspešno opravljenim ustnim ali pisnim preizkusom, katerega izvede oseba, ki jo določi služba, pristojna za kadrovske zadeve, in je kvalificirana za presojo znanja angleškega ali drugega tujega jezika.

Kot delovne izkušnje se šteje delovna doba na delovnem mestu, za katerega se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali drugem delodajalcu. Kot delovne izkušnje se upošteva tudi drugo delo na enaki stopnji zahtevnosti, kot je delovno mesto, za katero oseba kandidira, pri čemer se upošteva čas opravljanja takega dela in stopnje izobrazbe. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

Zahtevane delovne izkušnje se skrajšajo za tretjino v primeru, da ima kandidat univerzitetno izobrazbo ali visoko strokovno izobrazbo s specializacijo oziroma magisterijem ali izobrazbo pridobljeno po študijskem programu druge stopnje v skladu z zakonom, ki ureja visoko šolstvo.

Izbrani kandidat bo moral pred sklenitvijo pogodbe o zaposlitvi opraviti osnovno usposabljanje s področja varovanja tajnih podatkov.

Delovne naloge v MZZ:

* pomoč pri pripravi osnutkov predpisov in drugih zahtevnejših gradiv v povezavi s projektom PSEU;
* zbiranje, urejanje in priprava podatkov za oblikovanje zahtevnejših gradiv v povezavi s projektom PSEU;
* samostojno oblikovanje manj zahtevnih gradiv s predlogi ukrepov v povezavi s projektom PSEU;
* opravljanje drugih nalog podobne stopnje zahtevnosti po navodilu vodje v povezavi s projektom PSEU;
* spremljanje problematike in dela delovne skupine na svojem strokovnem področju;
* sodelovanje pri pripravi strokovnih podlag in osnutkov rešitev, ki jih sodelujočim v delovnih telesih predloži predsedstvo
* sodelovanje pri pripravi drugih gradiv (npr. opomnikov, govorov, zapisnikov ipd.) v povezavi s projektom PSEU
* tesno sodelovanje s predsedujočim.

Pri izbranem kandidatu se bo preverjalo, ali ima izdano veljavno dovoljenje za dostop do tajnih podatkov (nacionalno, EU) stopnje "ZAUPNO", sicer ga bo moral pridobiti do dneva nastopa dela.

Opis delovnih nalog v MNY:

* sodelovanje pri opravljanju nalog s področja zunanjih zadev in s področij, ki se navezujejo na zunanje zadeve in mednarodne odnose v povezavi s projektom PSEU;
* oblikovanje gradiv in predlogov ukrepov s področja zunanjih zadev in mednarodnih odnosov v povezavi s projektom PSEU;
* sodelovanje pri projektnih skupinah v povezavi s projektom PSEU;
* nadomeščanje uslužbencev v predstavništvu v povezavi s projektom PSEU;
* opravljanje drugih nalog podobne stopnje zahtevnosti po navodilu vodje v povezavi s projektom PSEU.

Želena so tudi naslednja znanja in sposobnosti:

* znanje dela z računalnikom;
* komunikacijske veščine;
* sposobnost organiziranja.

Kandidati oddajo prijavo na priloženem obrazcu.

Prijava mora vsebovati:

1. izjavo o izpolnjevanju pogoja glede zahtevane stopnje izobrazbe, iz katere mora biti razvidna stopnja in smer izobrazbe ter leto in ustanova, na kateri je izobrazba pridobljena;

2. izjavo kandidata o vseh dosedanjih zaposlitvah, v kateri kandidat navede datum sklenitve in datum prekinitve delovnega razmerja pri posameznem delodajalcu, ter kratko opiše delo, ki ga je opravljal;

3. izjavo kandidata, da:

- je državljan Republike Slovenije;

- ni bil pravnomočno obsojen zaradi naklepnega kaznivega dejanja, ki se preganja po uradni dolžnosti in da ni bil obsojen na nepogojno kazen zapora v trajanju več kot šest mesecev;

- zoper njega ni bila vložena pravnomočna obtožnica zaradi naklepnega kaznivega dejanja, ki se preganja po uradni dolžnosti;

4. potrdilo o zahtevanem znanju tujih jezikov na ustrezni stopnji;

5. soglasje kandidata, da za namen tega izbirnega postopka dovoljuje Ministrstvu za zunanje zadeve pridobitev podatkov iz 2. in 3. alineje 3. točke iz evidenc;

6. izjavo kandidata, da soglaša s tem, da se bo zanj v skladu z Zakonom o tajnih podatkih (Uradni list RS, št. 50/06-uradno prečiščeno besedilo in 9/10) opravilo varnostno preverjanje za izdajo dovoljenja za dostop do tajnih podatkov (nacionalno, EU) stopnje "ZAUPNO". V primeru, da kandidat z vpogledom v uradne evidence ne soglaša, mora predložiti ustrezna dokazila sam;

7. Europass življenjepis, v katerem kandidat poleg formalne izobrazbe navede tudi druga znanja in veščine, ki jih je že pridobil, ter delovne izkušnje s področja nalog razpisanega delovnega mesta.

8. pisno soglasje kandidata, da Ministrstvu za zunanje zadeve dovoljuje, da pridobljene podatke, ki jih kandidat navede v prijavi, obdeluje za namen izvedbe javne objave.

Ministrstvo za zunanje zadeve bo z izbranim kandidatom sklenilo **delovno razmerje za določen čas – Projekt PSEU do 31. 3. 2022,** in sicer s polnim delovnim časom in trimesečnim poskusnim delom. Poskusno delo se lahko podaljša v primeru začasne odsotnosti z dela.

Izbrani kandidat bo vsaj en del poskusnega dela opravljal v prostorih Ministrstva za zunanje zadeve, Prešernova cesta 25, 1000 Ljubljana, nato pa bo delo opravljal v prostorih MNY na naslovu 630 Third Avenue, 20th Floor New York, N.Y. 10017, ZDA in v drugih uradnih prostorih, kjer predstavništvo opravlja svoje naloge.

Kandidati vložijo prijavo v pisni obliki, ki jo pošljejo v zaprti ovojnici **z označbo**: »za javno objavo MNY PSEU2021, šifra DM 2808« na **naslov**: Ministrstvo za zunanje zadeve, Kadrovska služba, Prešernova cesta 25, Ljubljana, ali na **elektronski naslov: kadrovska.mzz@gov.si,** pri čemer veljavnost prijave ni pogojena z elektronskim podpisom, in sicer **v roku 8 dni** po objavi na spletni strani GOV.SI in Zavoda Republike Slovenije za zaposlovanje.

Kandidati bodo o izbiri pisno obveščeni.

Dodatne informacije o izvedbi javne objave daje Polonca Smole, telefon: 01 478 2332, vsak delavnik od 10:00 do 11:00 ure.

V besedilu objave uporabljeni izrazi, zapisani v moški spolni slovnični obliki, so uporabljeni kot nevtralni za moške in ženske.

 **Mag. Sašo PODLESNIK**

 **vodja Kadrovske službe**